ข้อบัญญัติองค์การบริหารส่วนตำบลดงมะรุมข้อบัญญัติองค์การบริหารส่วนตำบลดงมะรุมเรื่องการจัดการสิ่งปฏิกูลและมูลฝอยพ.ศ. ๒๕๕๙[๑] โดยที่เป็นการสมควรตราข้อบัญญัติองค์การบริหารส่วนตำบลดงมะรุมว่าด้วยการจัดการสิ่งปฏิกูลและมูลฝอยในเขตองค์การบริหารส่วนตำบลดงมะรุมอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๒๐ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕ แห่งพระราชบัญญัติการสาธารณสุขพ.ศ. ๒๕๓๕ องค์การบริหารส่วนตำบลดงมะรุมโดยความเห็นชอบของสภาองค์การบริหารส่วนตำบลดงมะรุมและนายอำเภอโคกสำโรงจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่าข้อบัญญัติองค์การบริหารส่วนตำบลดงมะรุมเรื่อง การจัดการสิ่งปฏิกูลและมูลฝอยพ.ศ. ๒๕๕๙ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลดงมะรุมเมื่อพ้นกำหนดเจ็ดวันนับแต่วันประกาศไว้โดยเปิดเผยณ ที่ทำการองค์การบริหารส่วนตำบลดงมะรุมบรรดาข้อบัญญัติ ข้อบังคับ ระเบียบ ประกาศหรือคำสั่งอื่นใดในส่วนที่ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทนข้อ๓ ในข้อบัญญัตินี้สิ่งปฏิกูล หมายความว่า อุจจาระหรือปัสสาวะและหมายความรวมถึงสิ่งอื่นใด ซึ่งเป็นสิ่งโสโครกหรือมีกลิ่นเหม็นมูลฝอย หมายความว่า เศษกระดาษ เศษผ้า เศษอาหารเศษสินค้า เศษวัตถุ ถุงพลาสติก ภาชนะที่ใส่อาหาร เถ้า มูลสัตว์ ซากสัตว์หรือสิ่งอื่นใดที่เก็บกวาดจากถนน ตลาด ที่เลี้ยงสัตว์ หรือที่อื่นและหมายความรวมถึงมูลฝอยติดเชื้อ มูลฝอยที่เป็นพิษหรืออันตรายจากชุมชนที่หรือทางสาธารณะ หมายความว่า สถานที่หรือทางซึ่งมิใช่ของเอกชนและประชาชนสามารถใช้ประโยชน์หรือใช้สัญจรได้อาคาร หมายความว่า ตึก บ้าน เรือน โรง ร้าน แพคลังสินค้า สำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้ตลาด หมายความว่าสถานที่ซึ่งปกติจัดไว้ให้ผู้ค้าใช้เป็นที่ชุมนุมเพื่อจำหน่ายสินค้าประเภทสัตว์เนื้อสัตว์ ผัก ผล ไม้ หรืออาหารอันมีสภาพเป็นของสด ประกอบหรือปรุงแล้วหรือของเสียง่าย ทั้งนี้ไม่ว่าจะมีการจำหน่ายสินค้าประเภทอื่นด้วยหรือไม่ก็ตามและหมายความรวมถึงบริเวณซึ่งจัดไว้สำหรับให้ผู้ค้าใช้เป็นที่ชุมนุมเพื่อจำหน่ายสินค้าประเภทดังกล่าวเป็นประจำหรือเป็นครั้งคราวหรือตามวันที่กำหนดเจ้าพนักงานท้องถิ่น หมายความว่านายกองค์การบริหารส่วนตำบลดงมะรุมเจ้าพนักงานสาธารณสุข หมายความว่าเจ้าพนักงานซึ่งได้รับแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ข้อ๔ ให้นายกองค์การบริหารส่วนตำบลดงมะรุมเป็นผู้รักษาการให้เป็นไปตามข้อบัญญัตินี้ และให้มีอำนาจออกระเบียบ ประกาศหรือคำสั่ง เพื่อปฏิบัติการให้เป็นไปตามข้อบัญญัตินี้หมวด ๑การจัดการสิ่งปฏิกูลและมูลฝอย ข้อ๕ การเก็บ ขนหรือกำจัดสิ่งปฏิกูลหรือมูลฝอยในเขตองค์การบริหารส่วนตำบลดงมะรุม เป็นอำนาจขององค์การบริหารส่วนตำบลดงมะรุมในการดำเนินการตามวรรคหนึ่งองค์การบริหารส่วนตำบลดงมะรุมอาจร่วมกับหน่วยงานของรัฐหรือราชการส่วนท้องถิ่นอื่นดำเนินการภายใต้ข้อตกลงร่วมกันก็ได้ในกรณีที่มีเหตุอันสมควรองค์การบริหารส่วนตำบลดงมะรุมอาจมอบให้บุคคลใดดำเนินการตามวรรคหนึ่งแทนภายใต้การควบคุมดูแลขององค์การบริหารส่วนตำบลดงมะรุมหรืออาจอนุญาตให้บุคคลใดเป็นผู้ดำเนินการรับทำการเก็บ ขนหรือกำจัดสิ่งปฏิกูลหรือมูลฝอยตามข้อ ๖ ก็ได้ความในข้อนี้และข้อ ๖มิให้ใช้บังคับกับการจัดการของเสียอันตรายตามกฎหมายว่าด้วยโรงงาน แต่ให้ผู้ดำเนินกิจการโรงงานที่มีของเสียอันตรายและผู้ดำเนินกิจการรับทำการเก็บ ขน หรือกำจัดของเสียอันตรายดังกล่าวแจ้งการดำเนินกิจการเป็นหนังสือต่อเจ้าพนักงานท้องถิ่นข้อ๖ ห้ามผู้ใดดำเนินกิจการรับทำการเก็บขน หรือกำจัดสิ่งปฏิกูลหรือมูลฝอย โดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการเว้นแต่จะได้รับใบอนุญาตจากเจ้าพนักงานท้องถิ่นข้อ๗ เพื่อประโยชน์ในการรักษาความสะอาดและการจัดระเบียบในการเก็บขน และกำจัดสิ่งปฏิกูลหรือมูลฝอยในเขตองค์การบริหารส่วนตำบลดงมะรุมห้ามผู้ใดกระทำการ ดังต่อไปนี้(๑) ถ่าย เท ทิ้งหรือทำให้มีขึ้นในที่หรือทางสาธารณะซึ่งสิ่งปฏิกูลหรือมูลฝอยนอกจากในที่องค์การบริหารส่วนตำบลดงมะรุมจัดไว้ให้(๒) ถ่าย เท ทิ้งสิ่งปฏิกูลลงในที่รองรับมูลฝอย(๓) ทำการขน ถ่าย เท คุ้ย เขี่ย ขุดหรือเคลื่อนย้ายสิ่งปฏิกูลและมูลฝอยในที่รองรับ รถขนหรือสถานที่พักปฏิกูลหรือมูลฝอยใดๆ ขององค์การบริหารส่วนตำบลดงมะรุมเว้นแต่เป็นการกระทำของเจ้าหน้าที่ขององค์การบริหารส่วนตำบลดงมะรุมหรือผู้ที่ได้รับมอบหมายหรือผู้ที่ได้รับอนุญาตจากเจ้าพนักงานท้องถิ่นข้อ๘ เจ้าของหรือผู้ครอบครองอาคารหรือสถานที่ใดๆ ต้องจัดให้มีที่รองรับสิ่งปฏิกูลและมูลฝอยในอาคารหรือสถานที่นั้น ๆให้ถูกต้องตามสุขลักษณะ รวมถึงต้องรักษาบริเวณอาคารหรือสถานที่นั้นไม่ให้มีการถ่ายเทหรือทิ้งสิ่งปฏิกูลและมูลฝอยในประการที่ขัดต่อสุขลักษณะที่รองรับสิ่งปฏิกูลและมูลฝอยตามวรรคหนึ่งต้องเป็นภาชนะที่ไม่รั่วซึมมีฝาปิดมิดชิดกันแมลงวันและสัตว์ได้ตามแบบซึ่งเจ้าพนักงานสาธารณสุขหรือเจ้าพนักงานท้องถิ่นเห็นชอบข้อ๙ ห้ามเจ้าของหรือผู้ครอบครองอาคารหรือสถานที่ใดๆ ทำการกำจัดสิ่งปฏิกูลและมูลฝอยอันอาจทำให้เกิดมลภาวะที่เป็นพิษ เช่น ควัน กลิ่นหรือแก๊ส เป็นต้น เว้นแต่จะได้กระทำโดยวิธีการที่ถูกสุขลักษณะหรือกระทำตามคำแนะนำของเจ้าพนักงานสาธารณสุข หรือเจ้าพนักงานท้องถิ่นข้อ๑๐ ถ้าเจ้าพนักงานท้องถิ่นเห็นว่าอาคารสถานที่หรือบริเวณใดควรทำการเก็บขนสิ่งปฏิกูลหรือมูลฝอยไปทำการกำจัดให้ถูกต้องด้วยสุขลักษณะยิ่งขึ้น เจ้าพนักงานท้องถิ่นจะแจ้งเป็นหนังสือไปยังเจ้าของหรือผู้ครอบครองอาคาร สถานที่หรือบริเวณนั้น ๆให้ทราบล่วงหน้าไม่น้อยกว่าสิบห้าวัน หรือเมื่อได้ปิดประกาศกำหนดบริเวณเก็บขนสิ่งปฏิกูลหรือมูลฝอยณ ที่เปิดเผยเป็นเวลาไม่น้อยกว่าสิบห้าวัน นับแต่วันประกาศแล้วเจ้าของหรือผู้ครอบครองอาคาร สถานที่หรือบริเวณนั้น ๆ ต้องให้เจ้าหน้าที่ของเจ้าพนักงานท้องถิ่นหรือบุคคลผู้ได้รับอนุญาตจากเจ้าพนักงานท้องถิ่นแต่ฝ่ายเดียวเท่านั้น เก็บขนสิ่งปฏิกูลหรือมูลฝอยจากอาคาร สถานที่หรือบริเวณนั้น ๆ โดยเสียค่าธรรมเนียมเก็บขนตามอัตราที่กำหนดไว้ท้ายข้อบัญญัตินี้หมวด ๒ใบอนุญาต ส่วนที่ ๑การขอใบอนุญาต ข้อ๑๑ ห้ามผู้ใดดำเนินกิจการรับทำการเก็บขน หรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับและประโยชน์ตอบแทนด้วยการคิดค่าบริการเว้นแต่จะได้รับอนุญาตจากเจ้าพนักงานท้องถิ่นข้อ๑๒ ผู้ใดประสงค์จะดำเนินกิจการรับทำการเก็บ ขน หรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการให้ยื่นคำขอรับใบอนุญาตตามแบบที่กำหนดไว้ท้ายข้อบัญญัตินี้(แบบ วข. ๑) ต่อเจ้าพนักงานท้องถิ่นพร้อมกับเอกสารและหลักฐานดังต่อไปนี้(๑) บัตรประจำตัวประชาชน/ข้าราชการ/พนักงานรัฐวิสาหกิจ(๒) สำเนาทะเบียนบ้าน(๓) สำเนาทะเบียนรถ(๔) สำเนาหลักฐานที่หน่วยงานของรัฐที่เกี่ยวข้องออกให้ที่แสดงว่าได้รับอนุญาตให้ประกอบกิจการที่ขอรับใบอนุญาต(๕) เอกสารหลักฐานอื่น ๆ เช่น ใบอนุญาตเดิมที่หมดอายุ รวมถึงเอกสารที่เจ้าพนักงานท้องถิ่นหรือเจ้าพนักงานสาธารณสุข เห็นว่ามีความจำเป็นในการพิจารณาประกอบการขอใบอนุญาตข้อ๑๓ ผู้ขอรับใบอนุญาตจะต้องปฏิบัติตามหลักเกณฑ์และเงื่อนไข ดังต่อไปนี้(๑) ผู้ขอรับใบอนุญาตรับทำการเก็บและขนสิ่งปฏิกูล(๑.๑) หลักฐานที่แสดงการมีคุณสมบัติครบถ้วนตามที่กำหนดในข้อ ๑๒(๑.๒) ต้องมีพาหนะขนถ่ายสิ่งปฏิกูล (รถดูดส้วม) ซึ่งมีคุณลักษณะดังนี้(๑.๒.๑) ได้รับอนุญาตจากกรรมการขนส่งทางบก(๑.๒.๒) ส่วนของรถที่ใช้ขนถ่ายสิ่งปฏิกูลต้องปิดมิดชิดสามารถป้องกันกลิ่นแสง แมลงพาหะนำโรคได้ มีฝาปิด เปิดอยู่ด้านบน(๑.๒.๓) มีปั๊มดูดสิ่งปฏิกูลและติดตั้งมาตรวัดปริมาณของสิ่งปฏิกูลด้วย(๑.๒.๔) ท่อหรือสายที่ใช้ดูดสิ่งปฏิกูลต้องอยู่ในสภาพที่ดี ไม่รั่วซึม(๑.๒.๕) มีอุปกรณ์ทำความสะอาดประจำรถ เช่น ถังตักน้ำ ไม้กวาดน้ำยาฆ่าเชื้อโรค(๑.๓) ต้องจัดให้มีเสื้อคลุม ถุงมือยาง รองเท้าหนังยางหุ้มสูงถึงแข้งสำหรับผู้ปฏิบัติงาน(๑.๔) กรณีที่ไม่มีระบบกำจัดสิ่งปฏิกูลของตนเองต้องแสดงหลักฐานว่าจะนำสิ่งปฏิกูลไปกำจัดณ แหล่งกำจัดที่ถูกสุขลักษณะแห่งใด(๒) ผู้ขอรับใบอนุญาตรับทำการเก็บและขนมูลฝอย(๒.๑) หลักฐานที่จำเป็นเพื่อแสดงการมีคุณสมบัติครบถ้วนตามที่กำหนดในข้อ๑๒(๒.๒) แผนงานการดำเนินกิจการรับทำการเก็บ ขน มูลฝอย ดังต่อไปนี้(๒.๒.๑) ประเภทของมูลฝอยที่ต้องการเก็บ ขน(๒.๒.๒) วิธีการเก็บ ขน มูลฝอยให้ถูกสุขลักษณะ(๒.๒.๓) วิธีการแยกหรือคัดเลือกมูลฝอยก่อนการเก็บ ขน (ถ้ามี)(๒.๒.๔) วิธีการป้องกันไม่ให้เกิดอันตรายต่อการรักษาคุณภาพสิ่งแวดล้อมการควบคุมเหตุรำคาญ ความปลอดภัยต่อสุขภาพชีวิต ร่างกายและทรัพย์สินรวมทั้งสุขอนามัยของประชาชน(๒.๒.๕) สถานที่และวิธีการในการกำจัดมูลฝอยที่เก็บ ขน(๓) ผู้ขอรับใบอนุญาตรับทำการกำจัดสิ่งปฏิกูลหรือมูลฝอย(๓.๑) หลักฐานที่จำเป็นเพื่อแสดงการมีคุณสมบัติครบถ้วนตามที่กำหนดในข้อ๑๒(๓.๒) แผนงานการดำเนินกิจการรับทำการกำจัดสิ่งปฏิกูลหรือมูลฝอย ดังต่อไปนี้(๓.๒.๑) ประเภทของสิ่งปฏิกูลหรือมูลฝอยที่ต้องการรับกำจัด(๓.๒.๒) วิธีการกำจัดสิ่งปฏิกูลหรือมูลฝอยให้ถูกสุขลักษณะ(๓.๒.๓) วิธีการป้องกันไม่ให้เกิดอันตราย การรักษาคุณภาพสิ่งแวดล้อม การควบคุมเหตุรำคาญความปลอดภัยต่อสุขภาพ ชีวิตร่างกาย และทรัพย์สิน รวมทั้งสุขอนามัยของประชาชน(๓.๓) รายละเอียดในการดำเนินกิจการดังนี้(๓.๓.๑) รายละเอียดเกี่ยวกับสถานที่ที่จะใช้ในการดำเนินกิจการกำจัดสิ่งปฏิกูลหรือมูลฝอย(๓.๓.๒) แบบแปลนและรายละเอียดของโรงงานกำจัดสิ่งปฏิกูลหรือมูลฝอย(๓.๓.๓) แสดงหลักฐานรายละเอียดเกี่ยวกับที่ดินและโรงงานที่จะใช้ในการดำเนินกิจการดังกล่าวว่าเป็นกรรมสิทธิ์ของผู้ขออนุญาตและโดยมีภาระติดพันหรือไม่อย่างใดหรือสิ่งใดที่เป็นกรรมสิทธิ์ของบุคคลอื่นที่ผู้ขออนุญาตได้เช่าหรือจะเช่าหรือได้มาหรือจะได้มาวิธีการและเงื่อนไขใด(๔) รายละเอียดเกี่ยวกับผู้ปฏิบัติงานและทรัพย์สินที่จะใช้ในการดำเนินกิจการขั้นต้นดังนี้(๔.๑) จำนวนพนักงานที่คาดว่าจะต้องมี และหน้าที่โดยสังเขป(๔.๒) จำนวนและประเภทของยานพาหนะ และอุปกรณ์ที่ใช้ในการเก็บ ขน(๔.๓) สถานที่รวบรวมสิ่งปฏิกูลหรือมูลฝอย (ถ้ามี)ทั้งนี้ผู้ขออนุญาตต้องระบุด้วยว่าทรัพย์สินที่จะใช้ในการดำเนินกิจการดังกล่าว สิ่งใดที่เป็นกรรมสิทธิ์ของผู้ขออนุญาตและโดยมีภาระติดพันหรือไม่อย่างไดหรือสิ่งใดที่เป็นกรรมสิทธิ์ของบุคคลอื่นที่ผู้ขออนุญาตได้เช่าหรือจะเช่าหรือได้มาหรือจะได้มาด้วยวิธีการและเงื่อนไขใดข้อ๑๔ เมื่อเจ้าพนักงานท้องถิ่นได้รับคำขอใบอนุญาตจะตรวจสอบความถูกต้องและความสมบูรณ์ของคำขอถ้าปรากฏว่าคำขอดังกล่าวไม่ถูกต้องหรือไม่สมบูรณ์ตามหลักเกณฑ์ วิธีการหรือเงื่อนไขที่กำหนดเจ้าพนักงานท้องถิ่นจะส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์เพื่อให้แก้ไขให้ถูกต้องภายในสิบห้าวันนับแต่วันได้รับคำขอเจ้าพนักงานท้องถิ่นจะออกใบอนุญาตตามแบบที่กำหนดไว้ท้ายข้อบัญญัตินี้(แบบ วข.๒) หรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขอรับใบอนุญาตทราบภายในสามสิบวันนับแต่วันที่ได้รับคำขอและหลักฐานครบถ้วนถูกต้องตามที่กำหนดในกรณีที่มีเหตุอันจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคสองให้ขยายเวลาออกไปได้อีกไม่เกินสองครั้ง ครั้งละไม่เกินสิบห้าวันโดยจะแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้น แล้วแต่กรณีข้อ๑๕ ผู้ได้รับอนุญาตต้องมารับใบอนุญาตพร้อมกับชำระค่าธรรมเนียมตามอัตราที่กำหนดไว้ท้ายข้อบัญญัตินี้ภายในสิบห้าวันทำการนับแต่วันที่ได้รับหนังสือแจ้งจากเจ้าพนักงานท้องถิ่นหากไม่มารับภายในเวลาที่กำหนดถือว่าสละสิทธิ์ข้อ๑๖ บรรดาใบอนุญาตที่ออกให้ตามข้อบัญญัตินี้ให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตองค์การบริหารส่วนตำบลดงมะรุมส่วนที่ ๒การขอต่ออายุใบอนุญาต ข้อ๑๗ การขอต่ออายุใบอนุญาตจะต้องยื่นคำขอตามแบบที่กำหนดไว้ท้ายข้อบัญญัตินี้(แบบ วข. ๓)ก่อนใบอนุญาตสิ้นอายุไม่น้อยกว่าสามสิบวันพร้อมแนบเอกสารและหลักฐานตามข้อ ๑๒เมื่อได้ยื่นคำขอพร้อมกับชำระค่าธรรมเนียมตามอัตราที่กำหนดไว้ท้ายข้อบัญญัตินี้แล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตกรณีที่ยื่นคำขอต่ออายุใบอนุญาตล่วงเลยระยะเวลาตามที่กำหนดไว้ในวรรคหนึ่งจะต้องเสียเงินเพิ่มห้าสิบบาทต่อเดือนเศษของเดือนถ้าตั้งแต่สิบห้าวันขึ้นไปให้คิดเป็นหนึ่งเดือนถ้าไม่ถึงสิบห้าวันให้ปัดทิ้งส่วนที่ ๓การขอใบแทนใบอนุญาต ข้อ๑๘ กรณีใบอนุญาตสูญหาย ถูกทำลายหรือชำรุดในสาระที่สำคัญให้ผู้ได้รับใบอนุญาตยื่นคำขอรับใบแทนใบอนุญาตต่อเจ้าพนักงานท้องถิ่นตามแบบที่กำหนดไว้ท้ายข้อบัญญัตินี้(แบบ วข. ๑/๑) ภายในสิบห้าวันนับแต่วันที่ได้ทราบถึงการสูญหาย ถูกทำลาย หรือชำรุดแล้วแต่กรณี พร้อมกับชำระค่าธรรมเนียมในการขอใบแทนฉบับละหนึ่งร้อยบาท และหลักฐานดังต่อไปนี้(๑) สำเนาใบแจ้งความ กรณีใบอนุญาตสูญหายหรือถูกทำลาย(๒) ใบอนุญาตเดิม กรณีที่ชำรุดในสาระสำคัญ(๓) ใบแทนใบอนุญาตให้ใช้ได้เท่ากับเวลาที่เหลือของอายุใบอนุญาตเดิมนั้นข้อ๑๙ การออกใบแทนใบอนุญาตเมื่อเจ้าพนักงานท้องถิ่นได้ตรวจสอบหลักฐานแล้วเห็นว่าถูกต้องให้ดำเนินการดังนี้(๑) ออกใบแทนใบอนุญาตตามแบบที่กำหนดไว้ท้ายข้อบัญญัตินี้ (แบบ วข. ๒/๑)โดยประทับตรา หรือพิมพ์ หรือเขียนด้วยหมึกสีแดงว่า ใบแทน(๒) บันทึกด้านหลังสำเนาคู่ฉบับของใบอนุญาตเดิม ระบุ วันเดือนปี เล่มที่เลขที่ และสาเหตุที่ออกใบแทนส่วนที่ ๔การประกอบกิจการ การพักใช้การเพิกถอน และการเลิกกิจการของผู้ได้รับใบอนุญาต ข้อ๒๐ ในระหว่างการประกอบกิจการผู้ที่ได้รับใบอนุญาตจะต้องแสดงใบอนุญาตไว้โดยเปิดเผยและเห็นได้ง่าย ณยานพาหนะที่ใช้ประกอบกิจการหรือสถานที่ประกอบกิจการ ตลอดเวลาที่ประกอบกิจการข้อ๒๑ ในการให้บริการของผู้รับใบอนุญาตต้องกำหนดอัตราค่าบริการไม่เกินอัตราที่กำหนดไว้ในข้อบัญญัตินี้ข้อ๒๒ ผู้ได้รับใบอนุญาตจะต้องประกอบกิจการให้ถูกสุขลักษณะที่ความปลอดภัยและรักษาคุณภาพสิ่งแวดล้อมตามคำแนะนำหรือคำสั่งของเจ้าพนักงานสาธารณสุขหรือของเจ้าพนักงานท้องถิ่นข้อ๒๓ ในกรณีที่ปรากฏว่าผู้ได้รับใบอนุญาตรายใดไม่ปฏิบัติหรือปฏิบัติไม่ถูกต้องตามข้อบัญญัตินี้หรือพระราชบัญญัติการสาธารณสุขพ.ศ. ๒๕๓๕ หรือกฎกระทรวง หรือประกาศกระทรวงที่ออกตามความแห่งพระราชบัญญัติการสาธารณสุขพ.ศ. ๒๕๓๕ เจ้าพนักงานท้องถิ่นมีอำนาจสั่งพักใช้ใบอนุญาตภายในเวลาที่เห็นสมควรแต่ต้องไม่เกินสิบห้าวันข้อ๒๔ เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒)ต้องคำพิพากษาถึงที่สุดว่าได้กระทำความผิดตามข้อบัญญัตินี้หรือพระราชบัญญัติการสาธารณสุขพ.ศ. ๒๕๓๕(๓) ไม่ปฏิบัติหรือปฏิบัติไม่ถูกต้องตามข้อบัญญัตินี้หรือพระราชบัญญัติการสาธารณสุขพ.ศ. ๒๕๓๕ หรือกฎกระทรวงหรือประกาศกระทรวงที่ออกตามความแห่งพระราชบัญญัติการสาธารณสุข พ.ศ. ๒๕๓๕และการไม่ปฏิบัติหรือการปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ๒๕ กรณีที่มีคำสั่งพักใช้ใบอนุญาตหรือคำสั่งเพิกถอนใบอนุญาตจะทำเป็นหนังสือแจ้งให้ผู้รับใบอนุญาตทราบสำหรับวิธีการแจ้งถือปฏิบัติตามพระราชบัญญัติวิธีปฏิบัติราชการทางปกครอง พ.ศ. ๒๕๓๙ข้อ๒๖ ผู้ถูกสั่งเพิกถอนใบอนุญาตจะขอรับใบอนุญาตที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันถูกสั่งเพิกถอนใบอนุญาตข้อ๒๗ เมื่อผู้ได้รับใบอนุญาตไม่ประสงค์จะประกอบกิจการต่อไปให้แจ้งบอกเลิกต่อเจ้าพนักงานท้องถิ่นพร้อมกับส่งคืนใบอนุญาตด้วยหมวด ๓ค่าธรรมเนียมและค่าปรับ ข้อ๒๘ อัตราค่าธรรมเนียมตามข้อบัญญัตินี้ให้เป็นไปตามบัญชีอัตราค่าธรรมเนียมท้ายข้อบัญญัตินี้อัตราค่าธรรมเนียมตามวรรคหนึ่งให้ใช้กับการให้บริการขององค์การบริหารส่วนตำบลดงมะรุมรวมถึงการให้บริการของบุคคลอื่นที่องค์การบริหารส่วนตำบลดงมะรุมมอบให้ดำเนินการแทนหรืออนุญาตให้ดำเนินการด้วยข้อ๒๙ บรรดาค่าธรรมเนียมและค่าปรับตามข้อบัญญัตินี้ให้เป็นรายได้ขององค์การบริหารส่วนตำบลดงมะรุมหมวด ๔แบบพิมพ์ ข้อ๓๐ แบบพิมพ์ที่ใช้ตามข้อบัญญัตินี้(๑) คำขอรับใบอนุญาต (แบบวข. ๑)(๒) คำขอใบแทนใบอนุญาต (แบบวข. ๑/๑)(๓) ใบอนุญาต (แบบวข. ๒)(๔) ใบแทนใบอนุญาต (แบบวข. ๒/๑)(๕) คำขอต่ออายุใบอนุญาต (แบบวข. ๓)หมวด ๕บทกำหนดโทษ ข้อ๓๑ ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามพระราชบัญญัติการสาธารณสุขพ.ศ. ๒๕๓๕บทเฉพาะกาล ข้อ๓๒ ผู้ประกอบกิจการที่ต้องได้รับใบอนุญาตจึงจะประกอบกิจการได้ตามข้อบัญญัตินี้แต่ยังไม่ได้ขอหรือมีใบอนุญาตจะต้องยื่นคำขอรับใบอนุญาตตามที่กำหนดไว้ในข้อบัญญัตินี้ภายในสี่สิบห้าวันนับแต่วันที่ข้อบัญญัตินี้มีผลใช้บังคับประกาศ ณ วันที่ ๙มีนาคม พ.ศ. ๒๕๕๙วิชัย วงศ์ศรีไทยนายกองค์การบริหารส่วนตำบลดงมะรุม[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลดงมะรุมเรื่อง การจัดการสิ่งปฏิกูลและมูลฝอย พ.ศ. ๒๕๕๙๒. แบบคำขอรับใบอนุญาต (แบบ วข. ๑)๓. แบบคำขอใบแทนใบอนุญาต (แบบ วข. ๑/๑)๔. ใบอนุญาตประกอบกิจการเก็บ ขนหรือกำจัดสิ่งปฏิกูลหรือมูลฝอย โดยทำเป็นธุรกิจ (แบบ วข. ๒)๕. ใบแทนใบอนุญาตประกอบกิจการเก็บ ขนหรือกำจัดสิ่งปฏิกูลหรือมูลฝอย โดยทำเป็นธุรกิจ (แบบ วข. ๒/๑)๖. แบบคำขอต่ออายุใบอนุญาตประกอบกิจการเก็บขน หรือกำจัดสิ่งปฏิกูลหรือมูลฝอย โดยทำเป็นธุรกิจ (แบบ วข. ๓)(ดูข้อมูลจากภาพกฎหมาย)ภวรรณตรี/จัดทำ๒๕ กรกฎาคม๒๕๖๐ชวัลพร/ตรวจ๒๕ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๘๖ ง/หน้า ๑๔/๒๐ กรกฎาคม ๒๕๖๐